Budaj, Ján, minister životného prostredia SR (2020-06-04):
Vážený pán poslanec Šudík, dámy a páni, cením si otázku, ktorá (ruch v sále a zaznievanie gongu), samozrejme, ide na telo, a nikoho z nás neteší, že Slovensko má veľmi zlé parametre čistoty ovzdušia. Najmä nízke, tzv. nízke zdroje, to znamená kúreniská domov, domov v mnohých lokalitách obcí, ale aj miest spôsobujú, spôsobujú veľmi zlé, zlé meranie, zlé výsledky meraní. Paradoxne napríklad sprísňovanie odpadového hospodárstva má za následok, že nemalá časť ľudí sa neostýcha spaľovať svoje odpady vo svojich vlastných kachliach nehľadiac na to, že to, že možno bude vyvážať o jeden kontajnerík menej mesačne, takže vlastne otravuje seba, svoje okolie a svojich susedov. Jedným z..., je to, je to v podstate bezradná situácia, s ktorou zápasia aj v iných krajinách. V niektorých krajinách hľadajú merania prostredníctvom dronov, ktoré potom v prípade, že ide štipľavý alebo očividne, očividne neobvyklý dym, tak posielajú inšpektori životného prostredia ku komínom a snažia sa pokutovať takýchto občanov. U nás máme v programovom vyhlásení myšlienku, ktorá je jedna z možných, a ja sa jej nedržím ako jedinej a nikto z nás, ale je tam uvedená ako dobrá možnosť kontrolovať spaliny v uhliskách domov, mať právo, aby inšpektori životného prostredia mohli si vyžiadať tieto spaliny, teda originálne ich odobrať, aby to hodnoverne preukázal, či dotyčný spaľuje škodlivý odpad, alebo nie. Vieme zo skúseností Inšpekcie životného prostredia, že sťažnosti na toto nezodpovedné susedské chovanie nemajú konca. To je skutočne realita. Každú jeseň, kedy po pekných jesenných dňoch príde kúrenie, a naše obce, dovtedy krásne jesenné lúky a jesenné ulice mestečiek a obcí sa premenia na príšerne zadymené kúty. Potom prídu mesiace, kedy nastane tzv. inverzia, čiže drží sa, drží sa vzduch pri zemi, je nízky tlak a to ovzdušie doslova otravuje tých, ktorí tam žijú. Otravuje, žiaľ, rovnako tých páchateľov tejto environmentálnej škody až, by som povedal, kriminality, ako aj tých, ktorí kúria čistým palivom, a darmo máte potom plynový kotlík, darmo ste investovali do ekologickejších riešení, keď susedia toto vystrájajú. Treba povedať, že v minulých rokoch sa o niečo zvýšila informovanosť kompetentných orgánov o smogových situáciách cez informačný kanál ministerstva vnútra a tiež cez informovanosť obyvateľstva prostredníctvom verejnoprávnych médií, ktoré v prípade už krízových smogových situácií predsa len informujú. Ale musím otvorene povedať, že s tým nemožno byť spokojný. Monitoring ovzdušia je neúplný a nedáva občanovi ani ľahký prístup a ani úplný prístup k informáciám o tom, čo dýcha. V súčasnosti sa v tejto súvislosti realizuje projekt rozšírenia národnej monitorovacej siete kvality ovzdušia o 15 nových monitorovacích staníc. Celkove teda sieť dosiahne 52 monitorovacích staníc, ale to je, dámy a páni, na celom Slovensku. Dobre viete, koľko je na Slovensku okresov, čiže nie je to vlastne ani na každý okres. Dobre vieme, koľko je na Slovensku takýchto údolí a miest a obcí, ktoré trpia smogovou situáciou, čiže naozaj nemožno s 52 monitorovacími stanicami byť spokojní a nemožno ani toto rozšírenie o 15 nových staníc považovať za niečo, čo by vyriešilo problém. Ministerstvo životného prostredia túto výzvu cíti. Pripravujeme stratégiu zlepše..., na zlepšenie kvality ovzdušia, ktorá predstaví ucelenejšiu koncepciu riadenia kvality ovzdušia. Konkrétne politiky a opatrenia budú následne zapracované do nového zákona o ovzduší.